OpenLLM-France/wikimedia huggingface dataset:
# Laurits Larsen

Laurits Teodor Christian Larsen (Skelby, Guldborgsund, Selàndia, 8 d'abril de 1872 - Skelby, Selàndia, 28 de juny de 1949) va ser un tirador danès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa de tir. Guanyà la medalla de bronze en la competició de rifle lliure per equips, 21è en la de pistola des de 50 metres i 33è en la de rifle lliure, 300 metres tres posicions.
Vuit anys més tard, als Jocs d'Anvers fou quart en la prova de pistola des de 50 metres.

## Referències

* 1 2 «Laurits Larsen Olympic Results». sports-reference.com. Arxivat de l'original el 10 de novembre 2012. [Consulta: 8 juny 2017].
# Leon Lagerlöf

Leon Lagerlöf (Nordmaling, 8 d'abril de 1870 - Estocolm, 30 de novembre de 1951) va ser un tirador suec que va competir a començaments del segle xx. Va prendre part en tres edicions dels Jocs Olímpics, el 1912, 1920 i 1924.
El 1912, als Jocs de Londres, fou 29è en la prova de rifle lliure, 600 metres.
Un cop finalitzada la Primera Guerra Mundial, el 1920 va prendre part en els Jocs d'Anvers, on disputà cinc proves del programa de tir. Guanyà la medalla de plata en la prova de carrabina, 50 metres per equips i la de bronze en la de rifle militar 300 metres, drets per equips. En la prova de rifle lliure per equips fou sisè, mentre es desconeix la posició exacte en què finalitzà les altres dues proves que disputà.
La seva tercera i darrera participació en uns Jocs fou el 1924, a París, on fou dotzè en la prova de carrabina, 50 metres.

## Referències

* 1 2 3 «Leon Lagerlöf Olympic Results». sports-reference.com. Arxivat de l'original el 17 d’abril 2020. [Consulta: 19 gener 2018].
* ↑ SOK Leonard Lagerlöfs
# Marina Logvinenko

Marina Logvinenko, també coneguda com a Marina Dobrancheva-Logvinenko o Marina Dobrancheva, (en rus: Марина Логвиненко o Марина Добранчева-Логвиненко) (Shakhty, Unió Soviètica 1961) és una tiradora russa, ja retirada, guanyadora de cinc medalles olímpiques.

## Biografia

Va néixer l'1 de setembre de 1961 a la ciutat de Shakhty, població situada a l'óblast de Rostov, que en aquells moments formava part de la Unió Soviètica i que avui en dia forma part de Rússia.
Va participar, als 27 anys, en els Jocs Olímpics d'Estiu de 1988 celebrats a Seül (Corea del Sud), on en representació de la Unió Soviètica aconseguí guanyar la medalla de bronze en la prova de pistola d'aire (10 metres), a més de finalitzar vuitena en la prova de pistola ràpida (25 metres). En els Jocs Olímpics d'Estiu de 1992 celebrats a Barcelona (Catalunya), i en representació de l'Equip Unificat, aconseguí guanyar dues medalles d'or en les proves que disputà: pistola d'aire (10 metres) i pistola ràpida (25 metres). En els Jocs Olímpics d'Estiu de 1996 realitzats a Atlanta (Estats Units), i en aquesta ocasió en representació de Rússia, aconseguí guanyar dues noves medalles: la medalla de plata en la prova de pistola d'aire (10 metres) i la medalla de bronze en la prova de pistola ràpida (25 metres). Va participar en els Jocs Olímpics d'Estiu del 2000 realitzats a Sydney (Austràlia), finalitzant novena en la prova de pistola ràpida (25 metres).
Al llarg de la seva carrera ha guanyat 19 medalles en el Campionat del Món de tir, 32 medalles Campionat Europa.

## Referències

* ↑ ««Мне снится огневой рубеж…»» (en rus). КАЛАШНИКОВ. ОРУЖИЕ, БОЕПРИПАСЫ, СНАРЯЖЕНИЕ, 01-09-2011. [Consulta: 17 setembre 2022].
* ↑ Dictionary of women worldwide : 25,000 women through the ages. Detroit, Mich.: Thomson Gale, 2007. ISBN 0-7876-9394-4.

## Enllaços externs

* (anglès) www.issf-sports.org - Marina Logvinenko Arxivat 2017-02-12 a Wayback Machine.
* (anglès) www.olympic.org Marina Dobrancheva Marina Logvinenko
# Maurice Larrouy

Maurice Larrouy (Tolosa de Llenguadoc, 3 de desembre de 1872 – ?) va ser un tirador francès que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla d'or en la prova de Pistola ràpida, 25 metres, en superar per un punt a la resta de contrincants.

## Referències

* ↑ «PARIS 1900. SHOOTING». olympic.org. [Consulta: 21 setembre 2015].
* ↑ Gachet, Stéphane. La Maison d'Éditions. Le dictionnaire des Médaillés olympiques français (en francès), 2011, p. 416. ISBN 9782360260263.
# Pandelís Karasevdàs

Pandelís Karasevdàs (grec: Παντελής Καρασεβδάς; Àstacos, 1877 – Agrínion, 14 de març de 1946) va ser un tirador grec que va prendre part en els Jocs Olímpics de 1896, a Atenes.
Karasevdàs va disputar tres proves de tir. En la prova de rifle militar, 200 m va dominar totalment la prova, encertant els 40 trets que va disparar, per aconseguit un total de 2.350 punts i la medalla d'or. En la prova de rifle militar en tres posicions acabà cinquè, amb 1.039 punts, mentre en la prova de pistola militar a 25 metres abandonà després de dues de les cinc sèries.
Un cop finalitzats els Jocs va entrar a l'exèrcit grec va participar en gairebé tots els conflictes en què es va veure implicada Grècia des de la Guerra grecoturca de 1897 fins a la resistència grega durant la Segona Guerra Mundial. Amb els anys ascendí fins al grau de coronel.
Destacat venizelista i antimonàrquic, fou diputat des de 1910. Entre 1924-1926 i 1928-1930 fou president del Panathinaikos AO i entre 1924 i 1935 fou membre del Comitè Olímpic Grec.

## Referències

* 1 2 3 «Pantelis Karasevdas Olympic Results». sports-reference.com. Arxivat de l'original el 11 de juny 2017. [Consulta: 5 setembre 2015].
# Paul Palén

Anders Gustaf Paulus "Paul" Palén (Garpenberg, Hedemora, Dalarna, 4 d'abril de 1881 – Estocolm, 23 d'octubre de 1944) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa de tir. En la prova de pistola militar, 30 metres per equips guanyà la medalla d'or, mentre en la de pistola de foc (25 m.) guanyà la de plata. En la prova de pistola, 50 metres fou trenta-sisè.

## Referències

* ↑ «Paul Palén Olympic Results». sports-reference.com. Arxivat de l'original el 17 d’abril 2020. [Consulta: 14 octubre 2017].
* ↑ Paul Palén a Comitè Olímpic Suec
# Paul Probst

Paul Probst (15 de maig de 1869 – 9 de setembre de 1945) va ser un tirador suís. El 1900 va prendre part en els Jocs Olímpics de París, on guanyà una medalla d'or en la prova de pistola militar per equips, mentre en la prova Individual fou novè.

## Referències

* ↑ «PARIS 1900. SHOOTING». olympic.org. [Consulta: 21 setembre 2015].
* ↑ «Paul Probst Olympic Results». sports-reference.com. Arxivat de l'original el 14 de novembre 2012. [Consulta: 21 setembre 2015].
# Per Kinde

Per Johan Kinde (Göteborg, 14 d'abril de 1887 – Göteborg, 30 de juny de 1924) va ser un tirador suec que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de bronze en la competició de fossa olímpica per equips, mentre en la tir al cérvol, tret simple per equips fou quart.

## Referències

* ↑ «Per Kinde Olympic Results». sports-reference.com. Arxivat de l'original el 17 d’abril 2020. [Consulta: 29 octubre 2017].
# Ralph Berzsenyi

Ralph Berzsenyi (Rijeka, 26 de febrer de 1909 - Budapest, 10 de juny de 1978) va ser un militar i esportista hongarès que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla de plata en la prova del rifle en posició estesa, 50 metres del programa de tir.
Entre el 1933 i el 1950 va guanyar nou campionats nacionals individuals i disset per equips. El 1935 es va graduar com a odontòleg a la Universitat Catòlica Péter Pázmány de Budapest.

## Referències

* 1 2 «Olympedia – Ralph Berzsenyi». [Consulta: 22 octubre 2024].
* ↑ Sportlexikon. 1: Első kötet A - K / Antal Zoltán. Budapest: Sport, 1985. ISBN 978-963-253-415-2.
* ↑ Új magyar életrajzi lexikon. 5: P - S (en hongarès). Budapest: Magyar Könyvklub, 2004, p. 701. ISBN 978-963-547-414-1.
# René Englebert

René Englebert va ser un tirador belga que va competir a començaments del segle xx. El 1908 va prendre part en els Jocs Olímpics de Londres, on disputà dues proves del programa de tir. En la prova de Pistola lliure per equips guanyà la medalla de plata. A més a més disputà la prova de pistola individual, on fou quinzè.

## Referències

* ↑ «René Englebert Olympic Results». sports-reference.com. Arxivat de l'original el 13 de desembre 2012. [Consulta: 9 maig 2016].
# René Guyot

René Guyot (1882 – ?) va ser un tirador francès. El 1900 va prendre part en els Jocs Olímpics de París, on guanyà la medalla de plata en la prova de Fossa olímpica.

## Referències

* ↑ «PARIS 1900. SHOOTING». olympic.org. [Consulta: 21 setembre 2015].
* ↑ «René Guyot Olympic Results». sports-reference.com. Arxivat de l'original el 14 de novembre 2012. [Consulta: 21 setembre 2015].
# Ruben Örtegren

Ruben Örtegren (Estocolm, 19 d'octubre de 1881 - 27 de febrer de 1965) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa de tir. En la prova de carrabina, 50 metres per equips guanyà la medalla de plata, mentre la prova individual fou 19è i en la de rifle lliure, des de 600 metres 49è.

## Referències

* ↑ «Ruben Örtegren Olympic Results». sports-reference.com. Arxivat de l'original el 10 de novembre 2012. [Consulta: 13 maig 2017].
# Samuel Sharman

Samuel Sharman (comtat de Gallatin, 2 de novembre de 1879 - Los Angeles, 30 d'agost de 1951) va ser un tirador estatunidenc que va competir a començaments del segle xx.
El 1924 va prendre part en els Jocs Olímpics de París, on va disputar dues proves del programa de tir. Guanyà la medalla d'or en la prova de la fossa olímpica per equips, formant equip amb Frederick Etchen, Frank Hughes, William Silkworth, John Noel i Clarence Platt, mentre en la prova individual de fossa fou sisè.

## Referències

* ↑ «Sam Sharman Olympic Results». sports-reference.com. Arxivat de l'original el 18 d’abril 2020. [Consulta: 10 setembre 2018].
# Sebastião Wolf

Sebastião Wolf (Gößweinstein, 5 de febrer de 1869 - Porto Alegre, 15 de març de 1936) va ser un tirador brasiler que va competir a començaments del segle xx. Nascut a Alemanya, de ben petit es traslladà al Brasil, país on va fer tota la seva vida.
El 1920 va prendre part en els Jocs Olímpics d'Anvers, on disputà quatre proves del programa de tir. Guanyà la medalla de bronze en la prova de pistola lliure, 50 metres per equips i fou quart en la pistola militar, 30 metres per equips, mentre es desconeix la posició en què finalitzà les altres dues proves.

## Referències

* 1 2 «Sebastião Wolf Olympic Results». sports-reference.com. Arxivat de l'original el 18 d’abril 2020. [Consulta: 29 novembre 2017].
# Thorstein Johansen

Thorsten Arthur Johansen (Oslo, 7 de gener de 1888 – Oslo, 2 d'agost de 1963) va ser un tirador noruec que va competir a començaments del segle xx.
El 1920, una vegada finalitzada la Primera Guerra Mundial, va prendre part en els Jocs Olímpics d'Anvers, on va disputar dues proves del programa de tir. Va guanyar la medalla d'or en la prova de cérvol mòbil, doble tret per equips, mentre en la prova de la fossa olímpica per equips fou setè.

## Referències

* ↑ «Thorsten Johansen Olympic Results». sports-reference.com. Arxivat de l'original el 18 d'abril 2020. [Consulta: 8 novembre 2017].
# Tönnes Björkman

Carl Torolf Tönnes Björkman (Sanne, Munkedal, Västra Götaland, 25 de març de 1888 – Estocolm, 21 de novembre de 1959) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on disputà quatre proves del programa de tir. En la prova de rifle militar per equips guanyà la de bronze. En la prova de rifle lliure, 300 metres tres posicions finalitzà en vuitena posició, en rifle militar, 3 posicions en catorzena i en rifle lliure, 600 metres vint-i-cinquè.

## Referències

* ↑ «Tönnes Björkman Olympic Results». sports-reference.com. Arxivat de l'original el 1 de setembre 2011. [Consulta: 16 juny 2017].
# Ulrich Fahrner

Ulrich Fahrner va ser un tirador suís que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de bronze en la prova de rifle lliure 300 metres, 3 posicions per equips, mentre es desconeix la posició exacta en què finalitzà la prova individual.

## Referències

* ↑ «Ulrich Fahrner Olympic Results». sports-reference.com. Arxivat de l'original el 18 d’abril 2020. [Consulta: 19 novembre 2017].
# Walter Stokes

Walter Stokes (23 de maig de 1898 - Stuart, 9 de juny de 1996) va ser un tirador estatunidenc que va competir durant la dècada de 1920.
El 1924 va prendre part en els Jocs Olímpics de París, on disputà set proves del programa de tir. Guanyà la medalla d'or en la prova de rifle lliure per equips, fent equip amb Raymond Coulter, Joseph Crockett, Morris Fisher i Sidney Hinds, i la de bronze en la de tir al cérvol, tret simple per equips, fent equip amb John Boles, Raymond Coulter i Dennis Fenton. En les altres proves destaca la quarta posició en la prova de rifle lliure, 600 metres i la cinquena en la de tir al cérvol, doble tret per equips.

## Referències

* ↑ «Walter Stokes Olympic Results». sports-reference.com. Arxivat de l'original el 28 de gener 2012. [Consulta: 8 setembre 2017].
# Zhang Shan

Zhang Shan (xinès simplificat: 张山, xinès tradicional: 張山, pinyin: Zhāng Shān; Nanchong, Sichuan, República Popular de la Xina, 23 de març de 1968) és una esportista xinesa especialitzada en tir olímpic i campiona olímpica als Jocs Olímpics de Barcelona de 1992.

## Carrera

Zhang Shan va nàixer en la ciutat de Nanchong, al sud-oest de la Xina. Amb tan sols setze anys va començar la pràctica de tir olímpic i el 1989 va entrar a l'equip nacional. Va guanyar la medalla d'or en tir olímpic als Jocs Olímpics d'estiu de Barcelona, al 1992. Este esdeveniment va ser mixt, obert a homes i dones. Zhang Shan era la única dona que va véncer un torneig com eixe, que va ésser mixt des de 1972 a 1992. Després d'açò va tindre vetada la participació en competicions en què hi participaven homes.
En el 2000, el Comitè Olímpic Internacional va incloure una altra volta les dones en esta competició. Per açò Shan va poder tornar a competir, però no va aconseguir cap medalla. Va participar en la competició femenina de tir olímpic dels Jocs Olímpics d'Estiu de 2000, celebrats a la ciutat australiana de Sydney, en la qual va finalitzar en huité lloc.
A més, Zhang Shan ha guanyat el Torneig Nacional xinés de 1993 i el Lonato World Shooting Championship el 2005.
Va guanyar una medalla d'or amb l'equip xinés en el Campionat Mundial de Tir Olímpic de 2007, celebrats a Nicòsia. Va participar també en el Campionat Mundial de Tir Olímpic de 2010, en Múnic, on va quedar en quinzé lloc. Els seus triomfs més recents inclouen una medalla de plata el 2017 als tretzens Jocs Nacionals Xinesos, a l'edat de 49 anys i 25 anys després de la seua medalla d'or olímpica.

## Resultats olímpics

| Esdeveniment | 1992 | 1996 | 2000 |
| Competició mixta | Medalla d'or 150+50+23 | No hi participà | No hi participà |
| Competició femenina | No hi participà | No hi participà | 8a 69 |

## Referències

* 1 2 3 «Zhang Shan Bio, Stats, and Results | Olympics at Sports-Reference.com», 18-04-2020. Arxivat de l'original el 2011-07-15. [Consulta: 17 gener 2021].
* ↑ «Zhang Shan: The Woman Who Outshot the men» (en anglès). www.womenofchina.cn. All China Women's Federation, 02-06-2006. Arxivat de l'original el 2018-08-21. [Consulta: 21 agost 2018].
* ↑ «50th ISSF World Championship Munich 2010. FINAL Results Skeet Women». issf-sports.org.
* ↑ «Olympic Champ Zhang Shan: 'Shooting until Young Athletes Eliminate Me'». www.womenofchina.cn. All China Women's Federation. Arxivat de l'original el 2018-09-25. [Consulta: 25 setembre 2018].
# Mauri Röppänen

Mauri Röppänen (Outokumpu, 19 de gener de 1946) és un biatleta i tirador finlandès, ja retirat, que va competir entre les dècades de 1960 i 1980.
Com a biatleta va prendre part als Jocs Olímpics d'Hivern de 1972 de Sapporo, on guanyà la medalla de plata en la prova del relleu 4x7,5 quilòmetres del programa de biatló. Va formar equip amb Esko Saira, Heikki Ikola i Juhani Suutarinen. En aquests mateixos Jocs fou vint-i-setè en la cursa dels 20 quilòmetres. El 1969 guanyà una medalla de bronze al Campionat del món de biatló i el 1971 un campionat nacional.
Posteriorment es va centrar en el tirador, sent un dels finlandesos més destacats de la dècada de 1980. Va participar en els Jocs Olímpics d'Estiu de Moscou de 1980, on fou quart en la prova de rifle de petit calibre, tres posicions, 50 metres, i els de Los Angeles de 1984. Els principals èxits els aconseguí al Campionat del Món de tir, on va guanyar onze medalles, una or, tres de plata i set de bronze.

## Referències

* 1 2 3 «Olympedia – Mauri Röppänen». [Consulta: 18 gener 2023].
* ↑ «Mauri Uolevi Röppänen». [Consulta: 18 gener 2023].
# Thomas Boudat

Thomas Boudat (Lengon, Aquitània, 24 de febrer de 1994) és un ciclista francès, professional des del 2015 i fins al 2024. Combina la carretera amb el ciclisme en pista on ha aconseguit proclamar-se Campió del món d'Òmnium a l'edició del 2014.

## Palmarès en pista

* 2012
** Campió d'Europa júnior en Puntuació
* 2013
** Campió d'Europa sub-23 en Puntuació
** Campió d'Europa sub-23 en Madison (amb Bryan Coquard)
** Campió de França en Puntuació
** Campió de França en Òmnium
** Campió de França en Persecució per equips (amb Julien Morice, Maxime Piveteau i Romain Cardis)
* 2014
** Campió del món d'Òmnium
** Campió de França en Scratch
** Campió de França en Òmnium
** Campió de França en Persecució per equips (amb Julien Morice, Lucas Destang i Jean-Marie Gouret)
** 1r als Tres dies de Grenoble (amb Morgan Kneisky)
* 2015
** Campió de França en Puntuació
** Campió de França en Madison (amb Bryan Coquard)
** Campió de França en Persecució per equips (amb Bryan Coquard, Bryan Nauleau i Julien Morice)
* 2016
** Campió d'Europa sub-23 en Òmnium
** Campió de França en Puntuació
** Campió de França en Scratch
* 2017
** Campió de França en Scratch
** Campió de França en Madison (amb Sylvain Chavanel)

### Resultats a la Copa del Món

* 2012-2013
** 1r a Aguascalientes, en Madison
* 2015-2016
** 1a a la Classificació general i a la prova de Hong Kong, en Òmnium

## Palmarès en ruta

* 2014
** 1r al ZLM Tour
* 2015
** 1r a la Clàssica Corsica
* 2017
** 1r al Gran Premi de Lillers-Souvenir Bruno Comini
** 1r a la París-Chauny
** Vencedor d'una etapa a la Setmana Internacional de Coppi i Bartali
* 2018
** 1r al Gran Premi Cholet-País del Loira
** Vencedor d'una etapa a la Volta a Andalusia
* 2019
** 1r al Circuit de Valònia

### Resultats al Tour de França

* 2017. 140è de la classificació general
* 2018. 89è de la classificació general

## Referències

* ↑ «Europcar a choisi ses néo-pros et ses stagiaires - Actualité» (en francès). [Consulta: 5 febrer 2021].
* ↑ «JO 2024 - Cyclisme sur piste. Déception pour Benjamin Thomas et Thomas Boudat, 12es de l’américaine» (en francès). ouest-france, 10-08-2024. [Consulta: 1r novembre 2024].
* ↑ «Men's omnium» (PDF). Tissot, 01-03-2014.

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# George Moore (pentatleta)

George Moore va ser un pentatleta modern estatunidenc que va competir durant la dècada de 1940.
El 1948 va prendre part en els Jocs Olímpics d'Estiu de Londres, on guanyà la medalla de plata en la competició del pentatló modern.
Va estudiar a West Point. Durant la Segona Guerra Mundial va ser ferit i va rebre un Cor Porpra, dues medalles d'estrella de Bronze i la Legió del Mèrit. Posteriorment fou professor a West Point fins al 1965.

## Referències

* 1 2 «Olympedia – George Moore». [Consulta: 1r novembre 2024].
# Matthijs Büchli

Matthijs Büchli (Haarlem, Holanda Septentrional, 13 de desembre de 1992) és un ciclista neerlandès, especialista en el ciclisme en pista i més tard en ruta. Es va retirar l'any 2024. Guanyador d'una medalla de plata als Jocs Olímpics de Rio de 2016 en la prova de Keirin.

## Palmarès

* 2012
** Campió dels Països Baixos en Velocitat
* 2013
** Campió dels Països Baixos en Keirin
* 2014
** Campió d'Europa sub-23 en Velocitat per equips (amb Jeffrey Hoogland i Nils van't Hoenderdaal)
** Campió dels Països Baixos en Velocitat
** Campió dels Països Baixos en Keirin
* 2015
** Campió dels Països Baixos en Keirin
* 2016
** Medalla de plata als Jocs Olímpics de Rio de Janeiro en Keirin

### Resultats a la Copa del Món

* 2012-13
** 1r a la Classificació general i a la prova d'Aguascalientes, en Keirin
* 2013-14
** 1r a la Classificació general i a la prova de Guadalajara, en Keirin
** 1r a Guadalajara, en Velocitat per equips
* 2015-2016
** 1r a Hong Kong, en Keirin
* 2017-2018
** 1r a Pruszków i Manchester, en Keirin
Referències
* ↑ «Former world champion Büchli hints at DerbyWheel move» (en anglès). globalkeirin, 05-10-2024. [Consulta: 1r novembre 2024].
* ↑ «Kenny wins Men's Keirin gold» (en anglès). olympics. [Consulta: 1r novembre 2024].

## Enllaços externs

* Palmarès a sitiodeciclismo.net
* Palmarès a cyclebase.nl
# Jardí Tunduru

El Jardí Tunduru és un espai jardí al centre de la ciutat de Maputo, Moçambic, denominat Jardim Municipal Vasco da Gama abans de la independpencia nacional.
L'estructura té el seu origen en el Jardí de la Sociedat de Floricultura de finals del segle xix. Fou dissenyat en 1885 pel jardiner britànic Thomas Honney i profundament remodelat en 1907, quan s'adoptà el disseny actual. ha estat seu dels camps de tennis de la Federació de Tennis de Moçambic.
A finals de 2001 el jardí estava en un estat avançat de degradació, de manera que es va signar un protocol entre entitats públiques i privades per la seva rehabilitació per iniciativa del president del consell municipal Daviz Simango. Després d'un llarg treball de rehabilitació finalment va ser reobert al públic el 21 de desembre de 2015.

## Referències

* ↑ Morais, João Sousa. Maputo, Património da Estrutura e Forma Urbana, Topologia do Lugar. Livros Horizonte, 2001, p. 105.
* ↑ «Roteiro Histórico», em Índico, série III, n.º 9, setembro-outubro de 2011, página 80.
* ↑ MORAIS, João Sousa. Maputo, Património da Estrutura e Forma Urbana, Topologia do Lugar. Lisboa: Livros Horizonte, 2001, p. 130.
* ↑ Mozambique. Lonely Planet, 2010, p. 63. ISBN 978-1-74104-888-9.
* ↑ Downtown Maputo Arxivat 2001-03-08 a Wayback Machine. timeout.co.mz
* ↑ Canal de Moçambique. «Município de Maputo acorda para a recuperação do Jardim Tunduru».
* ↑ A Verdade. «Jardim Tunduru reabre ao público», 22 Dezembro 2015. Arxivat de l'original el 2017-02-22. [Consulta: 21 febrer 2017].

## Enllaços externs

* Jardim Tunduru: a história do pulmão verde de Maputo
# Pastures del Zambeze Occidental

Les pastures del Zambeze Occidental és una ecoregió de praderies, sabanes i matollars tropicals i subtropicals de Zàmbia oriental i parts adjacents d'Angola.

## Configuració

Els pastures del Zambeze occidental es troben en àrees de sòl sorrenc nord i sud de la planura inundada Barotse a l'est de Zàmbia. Es caracteritzen per sòls sorrencs i profunds, pobres en nutrients que estan negades durant l'estació plujosa, i arriben a ser molt seques durant l'estació seca. S'entrellacen amb l'ecoregió de la Forest seca zambiana de Cryptosepalum, que es troba en sòls similars en elevacions lleugerament més altes amb un millor drenatge. Les ecoregions circumdants són la prada inundada del Zambeze de la plana inundada Barotse, els boscos de miombo d'Angola al nord-oest, el boscos de miombo del Zambeze Central al nord-est i est, i els boscos de Zambeziana Baikiaea a l'est i al sud.

## Referències

* Burgess, Neil, Jennifer D'Amico Hales, Emma Underwood (2004). Terrestrial Ecoregions of Africa and Madagascar: A Conservation Assessment. Island Press, Washington DC.

## Enllaços externs

* Western Zambezian grasslands (WWF)